সুৰজিৎ সিং বৰ্ণালা

সুৰজিৎ ​​সিং বৰ্ণলা () (জন্ম, ২১ অক্টোবৰ ১৯২৫ – মৃত্যু,১৪ জানুৱাৰী ২০১৭) এজন ভাৰতীয় ৰাজনীতিবিদ আছিল যিয়ে ১৯৮৫ চনৰপৰা ১৯৮৭ চনলৈকে পঞ্জাৱ ৰাজ্যৰ ১১সংখ্যক মুখ্যমন্ত্ৰী হিচাপে কাৰ্যনিৰ্বাহ কৰিছিল বিভিন্ন পৰ্টফলিঅ’ গ্ৰহণ কৰা কেন্দ্ৰীয় মন্ত্ৰী হিচাপেও কাৰ্য্যনিৰ্বাহ কৰিছিল। 

প্ৰাৰম্ভিক জীৱন

হাৰিয়ানাৰ আতেলী তহচিলৰ বেগপুৰ গাঁৱত জন্মগ্ৰহণ কৰিছিল বৰ্ণালাৰ। ধনী পৰিয়ালত জন্মগ্ৰহণ কৰা (পিতৃ দণ্ডাধীশ আছিল) বৰ্ণালাই ১৯৪৫ চনত লক্ষ্ণৌ বিশ্ববিদ্যালয়ৰপৰা আইন অধ্যয়ন সম্পূৰ্ণ কৰে। লক্ষ্ণৌত ১৯৪২ চনৰ ভাৰত ত্যাগ আন্দোলনৰ সৈতে জড়িত হৈ পৰে। ইয়াৰ পিছত কেইবছৰমান আইন চৰ্চা কৰি ১৯৬০ চনৰ শেষৰফালে ৰাজনীতিত সক্ৰিয় হৈ আকালি দলৰ ভিতৰতে উত্থান ঘটায়। অৱশ্যে ১৯৫২ চনত প্ৰথমবাৰৰ বাবে নিৰ্বাচনত প্ৰতিদ্বন্দ্বিতা কৰিছিল যদিও মাত্ৰ ৪টা ভোটত পৰাস্ত হৈছিল।

ৰাজনীতি

১৯৬৯ চনত ন্যায়াধীশ গুৰনাম সিং চৰকাৰত শিক্ষামন্ত্ৰী হিচাপে শপত গ্ৰহণ কৰি অমৃতসৰত গুৰু নানক দেৱ বিশ্ববিদ্যালয় প্ৰতিষ্ঠা কৰাত গুৰুত্বপূৰ্ণ ভূমিকা পালন কৰিছিল বৰ্ণালাই। 

১৯৭৭ চনত ভাৰতীয় সংসদলৈ নিৰ্বাচিত হৈ মোৰাৰজী দেশাই কেবিনেটত কৃষি মন্ত্ৰী হয়। সেই সময়ত মন্ত্ৰ্যালয়ৰ ভিতৰত আছিল জলসিঞ্চন, জলসম্পদ, খাদ্য, পৰিৱেশ আৰু বন, গ্ৰাহক পৰিক্ৰমা, শক্তি, ৰাসায়নিক আৰু সাৰ, আৰু গ্ৰাম্য উন্নয়ন। ১৯৭৮ চনত বৰ্ণালাই বাংলাদেশৰ সৈতে ঐতিহাসিক গংগা জল চুক্তি (ফৰাক্কা চুক্তি) স্বাক্ষৰ কৰে। 

১৯৭৯ চনত যেতিয়া ৰাষ্ট্ৰীয় চৰকাৰ অস্থিৰ হৈ পৰিছিল আৰু প্ৰধানমন্ত্ৰী মোৰাৰজী দেশাই পদত্যাগ কৰিছিল, তেতিয়াৰ ৰাষ্ট্ৰপতি নীলম সঞ্জীৱ ৰেড্ডীয়ে বৰ্ণালাক প্ৰধানমন্ত্ৰী হিচাপে লৈ অন্তৱৰ্তীকালীন চৰকাৰ গঠন কৰাৰ কথা চিন্তা কৰিছিল। কিন্তু এজন শীৰ্ষ মন্ত্ৰীসভাৰ সদস্যৰ ঘোঁৰা ব্যৱসায়ৰ আশংকাত তেওঁ শেষ মুহূৰ্তত এই ধাৰণাটো পৰিত্যাগ কৰিবলগীয়া হয়, উপ-প্ৰধানমন্ত্ৰী চৌধুৰী চৰণ সিং প্ৰধানমন্ত্ৰী হয়। 

১৯৮৫ চনৰ ২৯ ছেপ্টেম্বৰৰপৰা ১৯৮৭ চনৰ ১১ মে’লৈ পঞ্জাৱৰ মুখ্যমন্ত্ৰী হিচাপে কাৰ্যনিৰ্বাহ কৰিছিল বৰ্ণালাই। শিখ ৰাজনৈতিক দল শিৰোমণি আকালি দল (লংগোৱাল)ৰ সদস্য বৰ্ণালাই পঞ্জাৱত শিখ উগ্ৰপন্থী আন্দোলনৰ সময়ত মুখ্যমন্ত্ৰী হিচাপে কাৰ্যনিৰ্বাহ কৰিছিল। ১৯৮৫ চনৰপৰা ১৯৮৭ চনলৈ বৰ্ণালাৰ মুখ্যমন্ত্ৰীৰ কাৰ্যকালত ৰাজ্যত ৰাষ্ট্ৰপতিৰ শাসন জাপি দিয়া হৈছিল। 

১৯৯৬ চনত বৰ্ণালা পুনৰবাৰ প্ৰধানমন্ত্ৰী হোৱাৰ ওচৰ চাপিছিল। যিহেতু ১৯৯৬ চনৰ ভাৰতীয় সাধাৰণ নিৰ্বাচনত কোনো ৰাজনৈতিক দলে সংখ্যাগৰিষ্ঠতা লাভ কৰা নাছিল, সেয়েহে এটা আঞ্চলিক দলৰ বাবে নিজাকৈ প্ৰধানমন্ত্ৰী থকাটো এটা ভাল সময় আছিল। আঞ্চলিক দলসমূহৰ লোকসভাত প্ৰায় ৮০ জন সাংসদ আছিল। প্ৰফুল্ল কুমাৰ মহন্তৰ অসম গণ পৰিষদ আৰু চন্দ্ৰ বাবু নাইডুৰ তেলেগু দেশম পাৰ্টিৰ লগতে আন বাঁওপন্থী দলসমূহে বৰ্ণালাক বাছি লৈছিল। কিন্তু শেষ মুহূৰ্তত বৰ্ণালাৰ নিজৰ দল শিৰোমণি আকালি দলে বৰ্ণলাৰ কথিত ঘনিষ্ঠ বন্ধু পৰকাশ সিং বাদলৰ নেতৃত্বত বৰ্ণালাৰ অজ্ঞাতে ভাৰতীয় জনতা পাৰ্টিৰ সৈতে একত্ৰিত হ’ল, এইদৰে বৰ্ণালাই পুনৰবাৰ প্ৰধানমন্ত্ৰী হোৱাৰপৰা বঞ্চিত হ’ল। 

১৯৯৭ চনত ভাৰতৰ উপ-ৰাষ্ট্ৰপতি নিৰ্বাচনত বৰ্ণালা বিজেপি আৰু ইয়াৰ মিত্ৰ দলৰ প্ৰাৰ্থী আছিল। 

১৯৯৮ চনত বৰ্ণালা পুনৰ সংসদলৈ নিৰ্বাচিত হৈ বাজপেয়ী মন্ত্ৰীসভাত ৰাসায়নিক আৰু সাৰ মন্ত্ৰী আৰু খাদ্য আৰু গ্ৰাহক পৰিক্ৰমা মন্ত্ৰী হয়। 

মৃত্যুৰ সময়ত তেওঁ পঞ্জাৱৰ চাৰিদলীয় মিত্ৰজোঁট সঞ্জা মৰ্চাৰ পৃষ্ঠপোষক আছিল। তেওঁৰ সময়ৰ আন কিছুমান কংগ্ৰেছ বিৰোধী নেতাৰ দৰে তেওঁ ৰাজনৈতিক বন্দী হিচাপে প্ৰায় সাড়ে তিনি বছৰ কাৰাগাৰত কটাবলগীয়া হৈছিল, য’ত ১১ মাহ একক কাৰাগাৰত আছিল। 

ৰাজ্যপালৰ পদ

তেতিয়াৰপৰাই বৰ্ণালাই কেইবাখনো ৰাজ্যৰ ৰাজ্যপাল হিচাপে কাৰ্যনিৰ্বাহ কৰি আহিছে। ১৯৯০ চনৰপৰা ১৯৯১ চনলৈকে তেওঁ প্ৰথমে প্ৰায় ৯ মাহ তামিলনাডুৰ ৰাজ্যপাল হিচাপে কাৰ্যনিৰ্বাহ কৰিছিল। বৰ্ণালাই তামিলনাডু চৰকাৰক চাকৰিৰপৰা বৰ্খাস্ত কৰাৰ পৰামৰ্শ দিবলৈ অস্বীকাৰ কৰিছিল, আৰু পৰৱৰ্তী সময়ত বিহাৰৰ ৰাজ্যপাল হিচাপে বদলি হোৱাৰ পিছত পদত্যাগ কৰিছিল। ১৯৯০ চনৰ ডিচেম্বৰৰপৰা ১৯৯৩ চনৰ ১৮ মাৰ্চলৈকে তেওঁ আন্দামান আৰু নিকোবৰ দ্বীপপুঞ্জৰ লেফটেনেণ্ট গৱৰ্ণৰ হিচাপে কাৰ্যনিৰ্বাহ কৰিছিল। 

২০০০ চনত উত্তৰাখণ্ড গঠন হোৱাৰ পিছত ২০০৩ চনলৈকে তেওঁ প্ৰথম গৱৰ্ণৰ আছিল  আৰু ২০০৩ চনৰপৰা ২০০৪ চনলৈকে অন্ধ্ৰ প্ৰদেশৰ গৱৰ্ণৰ আছিল। এই সময়ছোৱাত তেওঁ অলপ সময়ৰ বাবে ওড়িশাৰ অতিৰিক্ত দায়িত্বও আছিল আৰু ২০১১ চনৰ ৩১ আগষ্টলৈকে তামিলনাডুৰ গৱৰ্ণৰ আছিল। তেওঁৰ উত্তৰাধিকাৰী হিচাপে ড° এ.আৰ. ভাৰতৰ ইতিহাসত কিদৱাইৰ পিছতে তেওঁ দ্বিতীয় দীৰ্ঘদিনীয়া ৰাজ্যপাল আৰু তামিলনাডু ৰাজ্যৰ ৩০০বছৰীয়া ইতিহাসত তিনিবাৰকৈ কাৰ্যনিৰ্বাহ কৰা একমাত্ৰ ৰাজ্যপাল। 
লেখক আৰু চিত্ৰকৰ
১৯৯৬ চনত বৰ্ণালাই ভাৰতৰ বিভিন্ন স্থানত ছদ্মবেশত জীৱন-যাপন কৰাৰ অভিজ্ঞতাক লৈ এখন পলায়নৰ কাহিনী (Story of an Escape) ৰচনা কৰে। ২০০৭ চনৰ ডিচেম্বৰ মাহত মুক্তি পোৱা তেওঁৰ আন এখন গ্ৰন্থৰ নাম হৈছে "মোৰ আন দুগৰাকী কন্যা "( My Other Two Daughters) আৰু ইয়াক ব্ৰেইলত অনুবাদ কৰিছে কুঁৱৰ সিং নেগীয়ে।

বৰ্ণালাই ভূ-প্ৰকৃতি আৰু ৰাজনৈতিক প্ৰতিকৃতি অংকন কৰিছিল, ইয়াৰে বহুকেইটা তেওঁৰ বিভিন্ন কাৰ্যকালত দখল কৰা চৰকাৰী বাসগৃহত প্ৰদৰ্শিত হৈছে। তেওঁৰ চিত্ৰকলা বিভিন্ন পুঁজি সংগ্ৰহতো বিক্ৰী কৰা হৈছে।Painting for charity

ব্যক্তিগত জীৱন

সুৰজিৎ ​​সিং বৰ্ণলাৰ বিবাহ হৈছিল সুৰজিৎ ​​কৌৰ বৰ্ণলাৰ সৈতে। ২০০৯ চনৰ আগষ্ট মাহত সুৰজিত কৌৰ শিৰোমণি আকালি দল (লংগোৱাল)ৰ সভাপতি হয়।  দম্পতীহালৰ তিনিজন পুত্ৰ আৰু এগৰাকী কন্যা সন্তান আছিল। তেওঁৰ ডাঙৰ পুত্ৰ যশজিৎ বৰ্ণালা ৰাজনীতিত সক্ৰিয় নহয় আৰু ব্যৱসায়ী। তেওঁৰ দ্বিতীয় পুত্ৰ গগনজিৎ এজন ৰাজনীতিবিদ। ১৯৯৬ চনত তেওঁৰ কনিষ্ঠ পুত্ৰ নীলিণ্ডাৰৰ পথ দুৰ্ঘটনাত মৃত্যু হয় আৰু ২০১২ চনত কন্যা অমৃতৰ কৰ্কট ৰোগত আক্ৰান্ত হৈ মৃত্যু হয়।  তেওঁৰ আঠটা নাতি আছে, যাৰ বয়স ৩৭ৰপৰা ১৭ বছৰ। 
মৃত্যু

দীৰ্ঘদিনীয়া অসুস্থতাৰ পিছত ২০১৭ চনৰ ১৪ জানুৱাৰীত চণ্ডীগড়ৰ পিজিআইএমইআৰ চিকিৎসালয়ত ৯১ বছৰ বয়সত বৰ্ণালাৰ মৃত্যু হয়। 

টোকা

তথ্যৰ উৎস

বাহ্যিক সংযোগ

 Biography on the Government of Tamil Nadu website
 From Politics to Painting
 CV of Barnala 
 Prime Minister, Chief Minister and other Minister great Mr. Barnala On his 86 bday

শ্ৰেণী:ৰাজনীতিবিদ
শ্ৰেণী:পঞ্জাব, ভাৰতৰ ব্যক্তি
শ্ৰেণী:মৃত ব্যক্তি